**Johanna Kyllikki Peiponen** (s. 18. joulukuuta 1990 Rovaniemi) on suomalainen kestävyysjuoksija. Hän edustaa Lapin Lukkoa ja häntä valmentaa hänen äitinsä Aira Peiponen. Vuoteen 2022 hän edusti Rovaniemen Lappia.

Ura
---

### 2008–2013

Vuonna 2008 Peiponen voitti 3 000 metrin juoksun Joensuun SM-hallikilpailuissa. Lahden Kalevan kisoissa 2012 hän oli 5 000 metrin juoksussa neljäs. Syyskuussa 2012 Peiponen voitti Kittilässä juostun Ruskamaratonin puolimaratonin ajalla 1.13.53. Miehistä häntä nopeammin juoksi vain Veli-Heikki Koivu. Vuonna 2013 Peiponen sai hopeaa maastojuoksun SM-kilpailuissa ja pronssia Vaasan Kalevan kisoissa 5 000 metrin juoksussa. Ensimmäisessä aikuisten Suomi–Ruotsi-maaottelussaan hän oli samana vuonna 5 000 metrillä toinen.

### 2014–2015

Kuopion Kalevan kisoissa 2014 Peiponen voitti 5 000 metrin Suomen-mestaruuden ajalla 16.23,02. Tampereen SM-hallikilpailuissa 2015 hän sai pronssia 3 000 metrin juoksussa. Peiponen voitti maastojuoksun Suomen-mestaruuden 2015. Kesäkuussa 2015 hän juoksi 10 000 metrillä Suomen 2000-luvun toiseksi kovimman tuloksen 33.10,10, jolla hän nousi Suomen kaikkien aikojen tilastossa seitsemännelle sijalle. Porin Kalevan kisoissa 2015 Peiponen oli 10 000 metrillä toinen ja 5 000 metrillä kolmas. Suomi-Ruotsi-maaottelussa Tukholmassa 2015 hän juoksi 10 000 metrin uudeksi ennätyksekseen 32.51,04, joka on Suomen kaikkien aikojen tilaston neljänneksi paras aika. Maastojuoksun EM-kilpailuissa 2015 Peiponen oli kymmenes. Marraskuussa 2015 Peiponen valittiin 10 000 metrille Amsterdamin EM-kisoihin 2016.

### 2016

Sisäratojen SM-kilpailuissa Tampereella 2016 Peiponen saavutti hopeaa 3 000 metrin juoksussa. Huhtikuussa 2016 Peiponen juoksi 5 kilometrin maantiejuoksussa ajan 15.52, joka oli 16 sekuntia nopeampi kuin hänen ratajuoksuennätyksensä. Toukokuussa 2016 Peiponen juoksi 10 000 metrillä ajan 31.42,90, joka alitti Rion olympialaisten 2016 tulosrajan yli puolella minuutilla. Tulos oli Suomen kaikkien aikojen toiseksi paras tulos jääden Annemari Sandellin Suomen ennätyksestä vajaat kaksi sekuntia. 28. toukokuuta Peiponen juoksi 10 kilometrin maantiejuoksun Suomen ennätyksen 31.59. Aika on yli puoli minuuttia parempi kuin aikaisempi Tuija Toivosen ennätys.

Peiponen sijoittui Amsterdamin EM-kilpailuissa 10 000 metrillä 16:nneksi. Hän luopui heinäkuussa olympiapaikastaan: jo EM-kilpailuissa häntä oli vaivannut rasitusmurtuman esiaste.

### 2019–

Peiponen voitti Lappeenrannan Kalevan kisoissa 2019 kultaa 10 000 metrillä. Sisäratojen SM-kilpailuissa 2020 hän saavutti 3 000 metrillä hopeaa. Turun Kalevan kisoissa 2020 Peiponen oli 5 000 metrillä sekä 10 000 metrillä toinen. Maastojuoksun SM-kilpailuissa hän voitti pitkän matkan ja SM-puolimaratonilla hän oli toinen. Vuonna 2021 hän voitti pitkän matkan maastojuoksun SM-kilpailuissa. Tampereen Kalevan kisoissa 2021 hän oli 10 000 metrillä toinen. Hän saavutti maastojuoksun SM-kilpailuissa 2022 hopeaa pitkällä matkalla. Saman vuoden Kalevan kisoissa hän oli toinen 10 000 metrillä. Vuoden 2022 maastojuoksun EM-kilpailuissa hän sijoittui 36:nneksi.

Sisäratojen SM-kilpailuissa 2023 Peiponen voitti kultaa 3 000 metrillä. Puolimaratonin SM-kilpailuissa huhtikuussa 2023 hän sai hopeaa. Lahden Kalevan kisoissa 2023 Peiponen saavutti hopeaa 10 000 metrin juoksussa.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| **1 500 m** | 4.33,91 | Kemi | 4.8.2012 |
| **3 000 m** | 9.14,82 | Saarijärvi | 26.6.2016 |
| **5 000 m** | 15.43,84 | Lapinlahti | 19.6.2016 |
| **10 000 m** | 31.42,9 | Kempele | 21.5.2016 |
| **10 km** | 31.59 **SE** | Oulu | 28.5.2016 |
| **Puolimaraton** | 1.13.39 | Pyhtää | 15.4.2023 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| **1 500 m** | 4.41,13 | Jyväskylä | 1.3.2008 |
| **3 000 m** | 9.31,53 | Helsinki | 19.2.2023 |

Lähteet
-------

1. ↑  Johanna PEIPONEN | Profile *worldathletics.org*. Viitattu 9.4.2021.
2. 1 2 3 4 5 6 7 8 9 10 11  Johanna Peiponen Tilastopaja (vaatii kirjautumisen, maksullinen palvelu). Viitattu 22.2.2023.
3. ↑  Tähti on syttynyt: Johanna Peiponen *Kestävyysurheilu.fi*.  10.5.2015.  Arkistoitu 13.8.2016. Viitattu 26.6.2016.
4. ↑  Peiponen hurjana Ruskamaratonilla *Kestävyysurheilu.fi*.  1.9.2012.  Arkistoitu 13.8.2016. Viitattu 26.6.2016.
5. ↑  Piipponen, Ilari: Naisten 10 000 metrillä 2000-luvun toiseksi kovin suomalaisaika *Etusuora.com*.  4.6.2015. Viitattu 26.6.2016.
6. ↑  Rajamäki, Sinikka: Maaottelussa ylivoimaa - suomalaisvoittaja juoksi kunniakierroksenkin ennen muiden maaliintuloa *Yle Urheilu*.  13.9.2015. Viitattu 26.6.2016.
7. ↑  Yleisurheilun Suomen parhaat kautta aikojen *apulanta.fi*. Viitattu 5.10.2015.
8. ↑  Piipponen, Ilari: Ensimmäiset valinnat Amsterdamin EM-kisoihin – mukana kaksi ensikertalaista *Etusuora.com*.  20.11.2015. Viitattu 18.1.2016.
9. ↑  Johanna Peiponen ja Laura Markovaara huippukunnossa *yleisurheilu.fi*.  26.4.2016. Suomen Urheiluliitto. Viitattu 29.4.2016.
10. ↑  Karttunen, Anu: Peiponen soolojuoksulla huippuaikaan – alitti Rion rajan kympillä *Yle Urheilu*.  21.5.2016. Viitattu 26.6.2016.
11. ↑  Johanna Peiponen juoksi uuden Suomen ennätyksen maantiekympillä *kestavyysurheilu.fi*.  28.5.2016.  Arkistoitu 24.6.2016. Viitattu 28.5.2016.
12. ↑

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Yle

 |

 |